Heroes of the Storm

Heroes of the Storm (original tittel: Blizzard DOTA, senere forandret til Blizzard All-Stars) er et flerspiller nett-arenaspill utviklet av Blizzard Entertainment for Microsoft Windows og OS X. Spillet har karakterer fra andre Blizzard-spill, blant annet fra spillseriene Warcraft, Diablo, StarCraft, The Lost Vikings og Overwatch. Spillet bruker både «free-to-play» og freemium-modellene som en inntektskilde, og spillet støttes med mikrobetalinger, som kan kjøpe kosmetiske ting i spillet.

Spillet startet sin åpne beta 13. januar 2015 og fullversjonen av spillet ble sluppet ut 2. juni 2015.

Spillet 
Heroes of the Storm dreier seg rundt fem-mot-fem-kamper som spilles gjennom Blizzards spillservice Battle.net. Spillere kan velge mellom tre spillmoduser, og inkluderer blant annet å spille enten med eller mot andre spillere eller datamaskinen. Når spillere starter en runde kan de velge mellom fem karakterer; listen over karakterer man kan velge mellom forandres hver uke. ved å bruke gullmynter, spillets valuta, eller ekte penger, kan man få permanent tilgang til en av karakterene. To ekstra karakterer er tilgjengelig for spillere som har nådd nivå 15. per november 2015 er det 39 spillbare karakterer, som er delt inn i tre forskjellige roller. Ut av de åtte banene som er sluppet ut, har seks et standard treveisoppsett, mens de to siste bare har to veier fra den ene siden av banen til den andre. Å drepe enheter kontrollert av datamaskinen gir spilleren erfaringspoeng, som er delt blant hele laget. Når et lag når en viss mengde erfaringspoeng, får hver spiller på det laget nye og bedre evner. Dette skjer når laget når nivåene 1, 4, 7, 10, 13, 16, og 20. Talentpoeng i spillet lar spillere å tilpasse og gi karakterene sine evner etter spilleren ønske. Spillere kan også ri på diverse dyr, blant annet hester, øgler eller enhjørninger for å bevege seg fortere.

Utvikling 
Som en del av demoen av StarCraft II: Wings of Liberty ble en spesiallagt bane kalt «Blizzard DOTA» annonsert langs flere andre modifikasjoner til Blizzard-spill ved BlizzCon 2010. På den tiden ble banen designet for å vise frem mulighetene i modifikasjoner til StarCraft II. I 2011 ble utviklingen av Blizzard DOTA startet opp igjen og vist frem ved BlizzCon 2011.

Etter at Dota 2 ble annonsert og sluppet ut av Valve Corporation, uttrykket Rob Pardo, visepresidenten i Blizzard, bekymring angående at Valve hadde brukt et av Blizzards varemerker, et som kom fra Warcraft III-samfunnet. Kort tid etter gikk Blizzard i sak mot Valve DotA-varemerket. 11. mai 2012 kom partene til enighet, og Valve fortsatte å ha rettighetene termen «Dota», mens Blizzard forandret navnet på spillet sitt fra «Blizzard DOTA» til «Blizzard All-Stars».

I juni 2012 sa Dustin Browder, lederen over StarCraft II, at Blizzard All-Stars ikke hadde en utgivelsesdato planlagt ennå, men at det ville definitivt være etter StarCraft II: Heart of the Swarm. I et intervju i januar 2013 sa han at deler av spillet begynte å ta form, men at spillet ennå ikke var klart for en intern alfaversjon, og derfor kunne han ikke si mye om når spillet ville bli sluppet ut. I februar 2013 listet Activision Blizzard opp Blizzard All-Stars som et område for planlagt investering i 2013. Dustin Browder kommenterte i mars 2013 at flere kunstnere hadde migrert fra StarCraft II: Heart of the Swarm til Blizzard All-Stars.

I august 2013 sa Blizzards president Mike Morhaime at spillet hadde nådd en viktig milepæl sin interne testing. Utviklingsteamet hadde derfor blitt utvidet i mai 2013. 17. oktober 2013 fikk spillet et nytt navn, Heroes of the Storm.

Heroes of the Storm startet sin alfaversjon 13. mars 2014, og sluttet 22. september 2014. Alfaversjonen ble tilgjengelig igjen 7. oktober 2014 internasjonalt, med unntaket av Europa, Korea, Kina og Taiwan, men serverne for de områdene ble slått på i de følgende ukene. Alfaversjonen varte inntil starten av den lukkede betaversjonen. Den lukkede betaversjonen startet 13. januar 2015. Per februar 2015 hadde over ni millioner spillere skrevet seg opp på listen for å få tilgang til betaversjonen. Den åpne betaversjonen startet 19. mai 2015 og den fulle versjonen av spillet ble sluppet ut 2. juni 2015.

Blizzard kunngjorde 8. juli 2022 at Heroes of the Storm ikke kommer til å motta nye figurer eller større innhold i fremtiden, og at fremtidige oppdateringer primært kommer til å fokusere på feilrettinger, oppretthold og nødvendig spillbalansering.

Mottagelse 

Heroes of the Storm fikk generelt god kritikk da det ble sluppet ut. Metacritic ga spillet 88 poeng av 100 mulige basert på 20 anmeldelser. GameRankings ga spillet 85,14 % basert på elleve anmeldelser.

IGN ga det 6,5 poeng av ti mulige, noe som er referert til flere steder i videospillet, som for eksempel på kosmetiske bannere som kan skaffes av spillere.

Referanser

Eksterne lenker 
 

Videospill utviklet av Blizzard Entertainment
Gratis videospill
Videospill fra 2015
Windows-spill
MacOS-spill
MOBA-spill
Videospill utviklet i USA
D.I.C.E. Awards-vinnere